OKTATÁSI MINISZTÉRIUM 
Kutatás-fejlesztési Helyettes Államtitkárság
1052 Budapest, Szervita tér 8.
1374 Budapest 5. Pf. 565.
PÁLYÁZAT
a kutatóhelyi K+F műszerállomány beszerzéssel, felújítással való korszerűsítésének , valamint mérési szolgáltatás költségeinek támogatására

Tájékoztató füzet

Budapest, 2001.

OKTATÁSI MINISZTÉRIUM
PÁLYÁZATI FELHÍVÁSA
a kutatóhelyi K+F műszerállomány beszerzéssel, felújítással való korszerűsítésének, valamint mérési szolgáltatás költségeinek támogatására
2001

A pályázat célja: A hazai költségvetési- és non profit kutatóhelyek K+F műszerállományának bővítése, korszerűsítése, kiegészítő műszerkapacitások igénybevételének elősegítése.

A pályázatok értékelésekor előnyben részesülnek a nemzetközi K+F együttműködést szolgáló projektek.

A támogatás jogcímei:
•	az új műszer beszerzési költsége,
•	a meglévő K+F eszköz korszerűsítésének költsége, 
•	a K+F eszköz kölcsönzésének, mérési szolgáltatásának költsége. 

Egy pályázat keretében több jogcímen is igényelhető támogatás.

Igényelhető támogatás: legalább 1 MFt, legfeljebb 105 MFt, jogcímenként eltérő összegben.

A támogatás formája: vissza nem térítendő támogatás.

Pályázhat, illetve a pályázatban részt vehet: központi költségvetési szervezet és intézménye, KF célú alapítvány és közhasznú társaság. 

A támogatás forrása a Műszaki Fejlesztési Alapprogram Célelőirányzatából elkülönített keret.

A pályázatok beadása:           szeptember 7.

A díjmentes pályázati csomag, amely a részletes pályázati feltételeket és a szükséges űrlapokat is tartalmazza, átvehető az alábbi címen:
OM Kutatás-fejlesztési Helyettes Államtitkárság
1052 Budapest, Szervita tér 8.

A pályázati csomag letölthető az internet <http://www.om.hu> Kutatás/Pályázatok 2001 címről 

További információ: Kutatási-fejlesztési Pályázati és Költségvetési Főosztály 
Tel: 06-1-317 5900.

TARTALOM
I.	A pályázat tervezett időrendje	1
II.	A pályázat célkitűzései, forrásai	1
III.	Részvételi feltételek	1
IV. 	Elszámolható költségek	2
V.	A pályázat tartalma	2
VI.	A pályázatok elbírálásának főbb szempontjai	4
VII.	A pályázat beadásának módja	5
VIII.	Szerződéskötés, pénzügyi elszámolás	6
IX.	Útmutató az űrlap kitöltéséhez	6
X. 	Információs szolgáltatások, tájékoztatás	8

Mellékletek:
Pályázati űrlap (P1. melléklet)
Nyilatkozatok (P2. melléklet)
A módosított 217/1998. (XII. 30.) Korm. rendelet szerinti adatlap

I.	A pályázat tervezett időrendje
Meghirdetés:                                                            2001. február 28.

Beadási határidő:                                                    2001. szeptember 7. 

Zsűri javaslata alapján döntés:                             2001. december 31.
II.	A pályázat célkitűzései, forrásai 
A pályázat célja: Támogatás biztosítása hazai kutatóhelyek K+F műszerállományának bővítésére, felújítására és kiegészítő műszerkapacitások igénybevételére.

A támogatás formája: vissza nem térítendő. 

A támogatás jogcímei:
•	az új műszer beszerzésének költsége,
•	a K+F eszköz felújításának, korszerűsítésének költsége,
•	a K+F eszköz kölcsönzésnek, mérési szolgáltatásának költsége. 

A pályázatok értékelésekor előnyben részesülnek a nemzetközi K+F együttműködést szolgáló projektek.

Az elnyerhető támogatás címzett forrása a módosított 98/1996. (VII.10) Korm. rendelet szerinti Műszaki Fejlesztési Alapprogram Célelőirányzatból rendelkezésre álló összeg, amelyet a módosított 217/1998. (XII. 30.) Korm. számú rendeletben szabályozott módon lehet igénybe venni és felhasználni. 
III.	Részvételi feltételek
A pályázaton kizárólag – a jelen tájékoztató füzet IX/8. pontjában részletesen is felsorolt –költségvetési kutató intézetek, felsőfokú oktatási intézmények, akadémiai intézetek, kutatás-fejlesztési célú alapítványok és közhasznú társaságok vehetnek részt, amennyiben vállalják a jelen pályázati feltételek maradéktalan betartását. A kutatóhely adott szervezeti egysége (egyetemi tanszék, intézet, akadémiai intézet osztálya stb.) – a kutatói létszámtól függetlenül – csak egy pályázatot nyújthat be. 

A pályázaton való részvétel feltétele a módosított 217/1998. (XII. 30.) Korm. rendeletben foglaltak betartása.

IV. Elszámolható költségek
A pályázatban előirányzott források terhére elszámolható:
•	az új eszköz, műszer, pótalkatrész, tartozék, szoftver beszerzésével kapcsolatosan felmerülő költség számla alapján,
•	az új eszköz rendszeres használatával, üzemeltetésével megbízott főállású dolgozó(k) betanítási, képzési költsége – amely nem haladhatja meg a teljes beszerzési költség 10 %-át – számla, illetve utókalkuláció alapján, 
•	a K+F eszköz felújításának, korszerűsítésének költsége számla, illetve utókalkuláció alapján,
•	a K+F eszköz igénybevett mérési szolgáltatásának költsége, kölcsönzési díja számla alapján.

Az eszközök beszerzési és korszerűsítési költségei között a számvitelről szóló 2000. évi C. törvény 47.§ és 48.§-ban foglalt költségek számolhatók el. 

A pályázók az elszámolható költségekhez a következők szerint igényelhetnek MÜFA támogatást:
•	az 5 Mft – 150 MFt közötti bekerülési értékű új műszer beszerzési költségei max. 70 %-ának mértékéig: min. 3,5 MFt, max. 105 MFt összegben,
•	a meglévő eszköz felújítási, mérési szolgáltatás költségei 100 %-ának mértékéig: min. 1 MFt, max. 5 MFt összegben.

Az ennél nagyobb arányú és összegű támogatás igénylése formai hibának számít.

A támogatások támogatástartalomban számított teljes összege – a költségvetés alrendszereiből elnyert egyéb kedvezményes forrásokat, támogatásokat figyelembe véve – a MÜFA támogatással együtt nem haladhatja meg a projekt összköltségeinek 50%-át. (Kiszámítása a 217/1999. (XII.27.) Korm. rendelet 8. számú melléklete szerint történik. A pályázónak nem kell kiszámolnia!)
V.	A pályázat tartalma
A kitöltött űrlaphoz csatolja az alábbiak szerint kidolgozott mellékleteket (3 db), amelyeket szabványos A4 méretű papíron, minden mellékletet új oldalon kezdve állítson össze. 

1. melléklet
A pályázó K+F tevékenységének és a műszerállomány kihasználtságának
rövid bemutatása, 

Itt adjon rövid felsorolást a kutatóhely rendszeresen végzett K+F tevékenységéről, ismertesse a hazai és nemzetközi K+F együttműködésekben való részvételét.

Külön térjen ki arra, hogy a nemzetközi együttműködésben végzett tevékenységet milyen programokban és pénzügyi feltételekkel folytatja.

Ismertesse az alábbiakat: 
•	a kutatóhely jogi státusza,
•	a kutatók száma, tudományos fokozata,
•	rövid (max. 3 oldal) válogatás az elmúlt 3 évi jelentősebb publikációkból (egy publikációs listát csak egy pályázathoz szabad csatolni).

Ismertesse a jelenlegi K+F eszközállományát, illetve műszerparkját, annak korszerűségét, színvonalát. 

Mutassa be, hogy a támogatás igénybevételével beszerzésre, felújításra kerülő eszköz milyen technikai színvonal növekedést jelent, illetve a mérési szolgáltatás igénybevétele milyen hatással jár. 

Ismertesse, hogy az eszköz rendeltetésszerű, folyamatos működtetésének pénzügyi feltételei miként vannak biztosítva.

2. melléklet
A tervezett beszerzés, felújítás, mérési szolgáltatás ismertetése

I. K+F eszköz beszerzése, korszerűsítése esetén:
•	azon K+F projektek leírása, amelyekhez a beszerzett vagy korszerűsített eszközt majd használják,
•	a támogatást milyen eszköz beszerzésére, korszerűsítésére, felújítására kéri (funkció, típus, meglévő eszköz esetén annak kora és beszerzési értéke), az eszköz jelentőségének bemutatása a projektek megvalósításában, (a bekerülési érték alapján a közbeszerzési törvény hatálya alá tartozó beszerzés esetén csak jelezzék a gyártói, szállítói kört a konkrét gyártmány, típus megjelölése nélkül),
•	az eszköz várható kihasználtsága (üzemóra/év), 
•	korszerűsítés esetén annak megjelölése, hogy hasonló eszköz új beszerzése és beüzemelése mennyibe kerülne,
•	nyilatkozat arról, hogy elérhető közelségben a szükséges KF mérési, vizsgálati kapacitás gazdaságosan nem biztosítható.

II. Külső K+F eszköz igénybevétele, vizsgálat megrendelés esetén:
•	a támogatást milyen eszköz, mérési szolgáltatás igénybevételéhez kéri (kölcsönzött típus és jellemzői, mérési igények stb.),
•	a K+F projekt leírása, az ideiglenesen felhasznált (kölcsönzött) eszköz szükségességének bemutatása,
•	mérési szolgáltatás igénybevétele esetén az igényelt üzemórák számának megadása, valamint a szolgáltatás megvásárlásával kiváltható saját mérési kapacitás létesítési költségeinek becsült adatai,
•	mérési szolgáltatás megrendelése esetén nyilatkozat arról, hogy a szükséges funkcióval és paraméterekkel rendelkező műszer a pályázó jogi személynél nem elérhető.

3. melléklet
Pénzügyi adatok
A fő tevékenységet jelentő K+F projekt(ek)ből adódó saját feladatok alapján meg kell tervezni a szükséges fejlesztői tevékenységet, eszközöket és a külső mérési szolgáltatásokat, melyek alapján a költségeket számítja. A költségterv legyen reális.

A támogatott beszerzés, felújítás, mérési szolgáltatás futamideje 5 MFt projektköltség alatt a 12, az 5 MFt és az azt meghaladó projektköltség esetén a 18 hónapot nem haladhatja meg. Az esetleges, időközben érvénybe lépett szerződésmódosítások során sem lehet a kifizetés időtartama a pályázat döntési időpontjától számított 18, illetve (5 MFt feletti projekteknél) 24 hónapnál hosszabb.
A költségek a KMÜFA forrás terhére a pályázat elfogadásának napjától, a saját forrás terhére a pályázat nyilvántartásba vételének napjától számolhatók el!
Készítsen táblázatot, amely tartalmazza a fejlesztés költségeit és forrásait az alábbi minta szerint:

Pénzügyi adatok költségek szerinti bontásban (E Ft)

	OM támogatás	Saját forrás	Egyéb külső forrás	Összesen	
Személyi juttatások és járulékai					
Külső megbízás					
Egyéb dologi kiadás					
Immateriális javak					
KF tárgyi eszköz beszerzés					
Összesen					
VI.	A pályázatok elbírálásának főbb szempontjai
Az OM biztosítja, hogy a pályázatokat a bírálat folyamatában bizalmasan és az esélyegyenlőség elvének betartásával kezeli.

A pályázat formai megfelelését az OM munkatársa ellenőrzi. A formai szempontból elutasított pályázatok estében a pályázó az elutasítás formai okának megjelölésével kap értesítést.

A formailag megfelelő pályázatokat azok tudományági területeinek megfelelő létszámú Szakmai Zsűri értékeli az alábbi kritériumok alapján:

Kritériumok	Adható pontszám	
•	A pályázatban ismertetett K+F projekt(ek) és az abban való részvétel jelentősége, hatása (a K+F tevékenység tartalma, tudományos színvonala, a részvétel várható gazdasági és egyéb eredményeinek stb. figyelembevételével).	

40	
•	A létrejött kutatási együttműködések hatása (a bemutatott eddigi hazai és nemzetközi kapcsolatok, illetve azok várható bővülése, a K+F eszköz többcélú hasznosítási lehetőségei, együttműködések eredményei stb. szerint).	

35	
•	A pályázó alkalmassága (eddigi K+F eredmények, publikációk, kutatói létszám, a pályázó pénzügyi helyzete, a műszerállomány műszaki állapota stb. alapján).	
25	
		Összesen:	100	

A zsűri – szakterületi bontásban, az egy intézménytől benyújtott összes pályázatot együtt értékelve – a fenti kritériumok figyelembevételével adott pontszámok alapján alakítja ki a pályázatok sorrendjét és tesz javaslatot a pályázat elfogadására, illetve elutasítására.

A döntést az OM Kutatás-fejlesztési Helyettes Államtitkára hozza meg.

Amennyiben a kedvezően elbírált pályázatok támogatási igénye meghaladja a rendelkezésre álló keretet, az igények kielégítése a zsűri által javasolt sorrendben történik. A zsűri javaslata alapján az OM az igényeltnél kisebb összegű támogatást is megállapíthat. Elutasítás esetén az OM a pályázónak döntését nem indokolja.
VII.	A pályázat beadásának módja
•	A pályázatot egy (1) eredeti és három (3) másolati példányban kizárólag postán, ajánlott küldeményként kell az OM címére eljuttatni.
Oktatási Minisztérium
Kutatás-fejlesztési Helyettes Államtitkárság
Kutatás-fejlesztési Pályázati és Költségvetési Főosztály
1052 Budapest, Szervita tér 8.
Levélcím:	1374 Budapest, Pf. 565.

•	A borítékon jól láthatóan kérjük feltüntetni: ”Műszer 2001pályázat”!
•	A pályázatot magyar nyelven kell benyújtani a jelen tájékoztató füzetben megadott szempontok szerint.
•	A pályázat minden példánya tartalmazza:
•	megfelelően kitöltött és aláírt pályázati űrlapot (P1.melléklet);
•	az V. pont szerinti tartalommal összeállított 1-3 sz. mellékleteket;
•	a Nyilatkozatot (P2. melléklet);
•	a Magyar Államkincstárnak megküldésre kerülő, módosított 217/1998. (XII. 30.) Korm. rendelet szerinti (helyesen kitöltött) adatlapot; (KÉRJÜK EZT AZ ADATLAPOT KÜLÖN CSATOLNI A PÁLYÁZATHOZ, HOGY NE SÉRÜLJÖN MEG AZ ESETLEGES LEVÁLASZTÁS SORÁN. Az adatlap 2. oldalán a “Támogatás/pályázat megnevezés” vonalra kérjük “OM Műszer-pályázat 2001.” beírni.)
•	Kht. esetében az Alapító Okirat másolatát.

A beérkezett pályázatokat az OM nyilvántartásba veszi, erről a pályázó értesítést kap.

A pályázatból történő formai kizáró feltétel, ha
•	a pályázati küldeményt a megadott határidő utáni postabélyegzővel látták el;
•	nem postai küldeményként adták fel;
•	az űrlap *-gal jelölt rovatai nincsenek kitöltve;
•	az aláírás nem cégszerű;
•	az űrlap mellékletei hiányosak;
•	a pályázónak az államháztartás alrendszereiből folyósított támogatásból eredő lejárt és ki nem egyenlített tartozása van;
•	nem 1 eredeti és 3 másolati példányban történt a beadás;
•	az igényelt támogatás nagyobb, mint a IV.pont szerint meghatározott összeg
•	nem mellékelték Kht. esetében az Alapító Okirat másolatát.
VIII.	Szerződéskötés, pénzügyi elszámolás
Az elfogadott pályázatok benyújtóinak az OM szerződéskötésre vonatkozó ajánlatot tesz, amely a döntésről értesítő levél dátumától számított 30 napig érvényes. A hatályba lépő szerződésre a módosított 98/1996. (VII.10) Korm. rendelet, a módosított 217/1998. (XII. 30.) Korm. számú rendelet, valamint a Ptk. megfelelő szabályai vonatkoznak.

Az OM által megítélt összeg támogatás, nem árbevétel, a szerződés keretében végzett beszerzés nem állami megbízás. A támogatás elszámolását a szerződő partnernek a vonatkozó hatályos pénzügyi és számviteli szabályok szerint kell elvégezni.

Az odaítélt támogatásból a közbeszerzésekről szóló módosított 1995. évi XL. törvény hatálya alá tartozó beszerzés csak a törvény rendelkezései szerint történhet.

Az OM a szerződésben rögzített támogatást a teljesítés után benyújtott végleges számla alapján folyósítja, a számla ellenértéke szerinti pénzösszeg tovább-utalásának utólagos bizonylatolása mellett. Az 1 MFt alatti támogatási összeg lehívása nem kezdeményezhető.
IX.	Útmutató az űrlap kitöltéséhez
A pályázati űrlapot írógéppel, vagy kézírás esetén nyomtatott nagybetűkkel szíveskedjen kitölteni. Az űrlapon festések, áthúzások nem lehetnek. Az üres helyekre 1-es sortávolsággal folyamatosan írja a szükséges szöveget.

TUDNIVALÓK AZ EGYES ROVATOK KITÖLTÉSÉHEZ
1.	Adja meg a pályázat teljes címét (beszerzés és felújítás esetén a megvalósítás helyét is). 

2.	Adja meg a pályázat rövid címét. 

3.	Adja meg a pályázó cégbejegyzés szerinti teljes nevét.

4.	Adja meg a pályázó rövid nevét.

5.	Adja meg az adószámát (11 jegyű szám).

6.	Adja meg a Központi Statisztikai Hivatal besorolása szerinti számot (17 jegyű szám

7.	Adja meg a számlavezető hitelintézete nevét és a pénzforgalmi jelzőszámát.

8.	A rovatba a megfelelő számot az alábbiak közül kell beírni a három vagy négy számjegyes kód megadásával:
3	Költségvetési szervezet és intézményei
31	Központi költségvetési szervezet és intézményei
311	Központi költségvetési szervezet
312	Központi költségvetési szervezet intézménye
3121	Felsőfokú oktatási intézmény
3122	Akadémiai intézetek
313	Elkülönített állami pénzalap kezelője
32	Helyi önkormányzati szervezet és intézménye
321	Helyi önkormányzati költségvetési szervezet
322	Helyi önkormányzati költségvetési szervezet intézménye

5	Jogi személyiségű non-profit szervezet
51	Párt
52	Egyesület
54		Köztestület
541	Kamara
542	Munkáltatói érdekképviselet
549	Egyéb köztestület
56	Alapítvány
561	Közalapítvány
562	Közalapítvány intézménye
569	Egyéb alapítvány
57	Közhasznú társaság

9.	A csatolt adatlap I/1. pontja szerint kérjük a megfelelő számot beírni.

10.	Adja meg a projekthez tervezett összegeket források szerint, ezer forintban, évek szerinti bontásban. 
Ezen belül adja meg ezer Ft-ban a saját költségeket figyelembe véve a módosított 217/1998. (XII. 30.) Korm. rendelet 81. § (4) és (5) pontjában foglaltakat. “Nem tekinthető saját forrásnak az államháztartás alrendszereitől kapott támogatás, kivéve az államháztartás alrendszereibe tartozó támogatást igénylő, pályázó költségvetési szervnek, ezen költségvetési szerv felügyeleti szervének költségvetésében az adott célra előirányzott összeget. A területfejlesztési tanácsok rendelkezési jogkörébe utalt támogatások és az államközi szerződések alapján kapott külföldi támogatás – a vonatkozó államközi szerződés eltérő rendelkezése hiányában – ugyancsak nem tekinthető saját forrásnak.” Amennyiben Önöknek ÁFA levonási joguk nincsen, az itt megadott összeg tartalmazza a beszerzések saját forrásra jutó ÁFÁ-ját is. Amennyiben Önök ÁFA levonási joggal rendelkeznek, ide az ÁFA nélküli összeget kell beírni.

A MÜFA támogatási igény megadásánál az ÁFA-t szintén az előzőek szerint kérjük figyelembe venni. A K+F eszköz felújítása, kölcsönzése, mérési szolgáltatás igénybevétele esetén a források közül csak a MÜFA igényt kell megadni.

Az egyéb forrásba tartozik a módosított 217/1998. (XII.30.) Korm. rendelet 83. § (1) bekezdés d.) pontjának 6. és 7. alpontjaiban meghatározott egyéb kormányzati, önkormányzati és/vagy államközi szerződés alapján a javasolt témára fordítandó támogatások összege. Meg kell jelölni “a rendelet hatálya alá tartozó előirányzatokból, illetve jogszabályok alapján igényelt, kapott egyéb támogatások (ideértve a településfejlesztési tanácsok rendelkezési jogkörében eldöntött támogatásokat is), valamint az államközi szerződés alapján külföldi segélyekből kapott támogatások összegét, az Országgyűlés, a Kormány, a miniszter, illetve költségvetési szerv által alapított és támogatott alapítványoktól, közalapítványtól, köztestülettől, közhasznú társaságtól a pályázatban szereplő programhoz, projekthez igényelt, illetve kapott hozzájárulás összegét és formáját, e szervezetenként felsorolva.” A részletezést kérjük a pályázat pénzügyi (3. sz.) mellékletében megadni.

11.	Tüntesse fel a visszaigényelhető ÁFA összegét annak felmerülése évében.

12.	Ebben a rovatban összesítse a projekt teljes költségét évek szerinti bontásban.

13.	Cégszerű aláírás: aláírás, olvasható név, bélyegző, az alapító okirat szerint.

A megfelelően kitöltött és cégszerűen aláírt űrlaphoz mellékelje a tájékoztató füzet VII. pontja szerinti dokumentumokat.

Figyelem!
Az űrlap *-gal jelölt rovatainak kitöltése kötelező, ellenkező esetben a pályázat formai hibásnak minősül.
X. Információs szolgáltatások, tájékoztatás
A pályázó a pályázat elkészítésével kapcsolatos kérdésekben információt kérhet az alábbi címen:

Oktatási Minisztérium
Kutatás-fejlesztési Helyettes Államtitkárság
Kutatás-fejlesztési Pályázati és Költségvetési Főosztály
Budapest, V. Szervita tér 8.
Telefon: (1)  317-5900

A pályázati és információs csomag letölthető az alábbi címen: http://www.om.hu.

OM Kutatás-fejlesztési Helyettes Államtitkárság
1052 Budapest, Szervita tér 8.
P1. melléklet
PÁLYÁZAT
a kutatóhelyi műszerállomány korszerűsítésének, mérési szolgáltatás költségeinek támogatására
	Nyilvántartási szám (OM tölti ki!)
MU-/2001.	
 A Projekt megnevezése(1)		
A projekt rövid neve (2)		
Tudományági besorolás		Az OM tölti ki!		
TEAOR besorolás		Az OM tölti ki!		
A pályázó teljes neve (3)		
Rövid neve (4)		
Pályázó székhelye	Megye:	   Helység:	
Utca/házszám		
Telefonszám		Telefax:	
 Adószáma  (5)	--	
 KSH száma (6)	---	
 Számlavezető
hitelintézete (7)	Hitelintézet:
Számlaszám:	
Működés formája  (8)		

Besorolása (9)	Adatlap szerint:		
				
Témavezető neve és beosztása		
Kommunikációs címei 	Telefonszám:	Fax szám:	E-mail címe:	
Levelezési cím 	 Helység:
 út/tér: 	Postafiók:

szám:	
Év	2002. év	2003. év	Összesen	
A projekt finanszírozása 
(E Ft) (10)				
Saját forrás				
Kért MÜFA támogatás				
Egyéb forrás				
Visszaigényelhető 
ÁFA összege (11)				
A projekt teljes költsége
ÁFÁ-val (12)				

Cégszerű aláírások (13)

Dátum:

aláírás 	
név 
beosztás	P.H.	aláírás 	
név 
beosztás	

P2. melléklet

NYILATKOZATOK

A(z)	(pályázó megnevezése)

nevében támogatásra benyújtott

	(cím) tárgyú 

pályázatunkhoz a módosított 217/1998. (XII. 30.) sz. Korm. rendeletnek (továbbiakban Kormányrendelet) megfelelően az alábbi nyilatkozatokat teszem: 

1.	A tárgybani pályázatban foglalt adatok, információk és dokumentumok teljes körűek, valódiak és hitelesek. Ebben a tárgyban pályázatot korábban nem adtunk be*, illetve az alábbiaknak megfelelően (mikor, hol) benyújtottunk* (a *-gal megjelölt megfelelő válasz aláhúzandó): 

2.	Tudomásul veszem, hogy 60 napon túli köztartozás esetén a köztartozás megfizetéséig a támogatás a pályázót nem illeti meg, az esedékes támogatások folyósítása a Korm. rendelet 92.§ (5) bekezdése szerint felfüggesztésre kerül, illetve az Áht. 13/A. §-ának (6) bekezdése alapján az esedékes támogatás a köztartozások megfizetése esetében – a támogatás ellenében vállalt kötelezettségeket nem érintő módon – visszatartásra kerülhet.

3.	Hozzájárulok, hogy a köztartozások – az Áht. 13/A. § (4) bekezdésében és a Kormányrendelet 92 §. (4) bekezdésében foglaltak szerinti – figyelemmel kísérése érdekében a pályázó adószámát vagy adóazonosító jelét, társadalombiztosítási azonosító jelét vagy társadalombiztosítási folyószámla számát a Magyar Államkincstár, illetve a támogatást nyújtó szerv felhasználhatja a lejárt köztartozások teljesítése, illetőleg az adósság bekövetkezése tényének és összegének megismeréséhez.

4.	Tudomásul veszem, hogy a támogatás elnyerése esetén a támogatott pályázat tárgya (címe), a támogatás összege, a támogatott projekt megvalósítási helye a Kormányrendeletben szabályozott módon nyilvánosságra hozhatók.

5.	Kijelentem, hogy az államháztartás alrendszereiből folyósított támogatásokból eredő lejárt és ki nem egyenlített tartozásunk nincsen.
6.	
Hozzájárulok ahhoz, hogy a benyújtott pályázat szabályszerűségét és a támogatás rendeltetésszerű felhasználását a jogszabályban meghatározott szervek ellenőrizhetik.

7.	Kötelezem magam arra, hogy amennyiben a pályázat elbírálásáig, illetve a támogatási szerződés lejártáig ellenem felszámolási eljárás indul, annak tényét haladéktalanul bejelentem a támogatást nyújtónak. Ugyancsak haladéktalanul bejelentem, az adólevonási jogosultságomban bekövetkezett változást. Kötelezettséget vállalok arra, hogy bankszámla megszűnése, illetve módosítása esetében azonnali tájékoztatást adok.

8.	Kijelentem, hogy a megkötendő szerződés esetében a Kormányrendelet 87 §. (4) bekezdésében foglalt esetekre vonatkozóan megbízást adunk számlavezető pénzintézetünknek a támogatást nyújtó jogszerű követeléseinek azonnali beszedés útján történő érvényesítéséhez (kivétel, a kincstári körhöz tartozó pályázók)

9.	Hozzájárulok ahhoz, hogy a Kincstár keretében működő, alapvetően pénzügyi szemléletű megfigyelő rendszer, az Országos Támogatási Monitoring rendszer a jogszabályban meghatározott jogosultak (döntéshozók, előirányzat-kezelők, Monitoring Bizottságok) számára hozzáférési lehetőséget biztosíthasson a pénzügyi adatbázishoz. Módosított 217/1998.(XII.30.) Korm. rendelet 83.§ (1) j., valamint 85.§ (2) pontjai.

Hely, időpont: ………………………………………..

A pályázatot benyújtó nevében:

cégszerű aláírás(ok):
(név, beosztás)		

P.H.